Një burrë në Pensilvenia feston ndryshe ditën e shtrigave
Xhoul Kifer sjell në oborr kunguj gjigandë për të argëtuar komunitetin, për të grumbulluar fonde për fëmijët e varfër dhe të pastrehët
Një herë në vit, në ditën e Halloween-it, prindërit amerikanë u thonë fëmijëve se mund të marrin karamele nga njerëz që nuk i njohin, ndërsa shkojnë derë më derë të veshur me kostumet karakteristike të kësaj dite në traditën e njohur si "Trick or Treat", “Mashtro ose Trajto”. Dhe një herë në vit, një burrë në moshë, por me zemër prej fëmije, ndjek një traditë tjetër me përmasa shumë të mëdha për t’u besuar. Ai banon në lagjen e Pitsburgut Aspinuoll në shtetin e Pensillvanisë. Një herë në vit, fëmijët amerikanë vishen bukur për të marrë karamele, por Xhoul Kifer ka traditën e tij për këtë festë. Ai thotë se fëmijë të të gjitha moshave i thonë atij se mbajnë mend kungujt e ditës së Halloween-it në shtëpinë e zotit Keefer. Dhe këta kungujt gjithnjë tërheqin shumë njerëz. Për gati 20 vjet, Kifer ka gdhendur kungujt në forma të ndryshme për fëmijët e lagjes me rastin e ditës së Halloween-it. Kungulli i tij i parë i madh peshonte mbi 200 kilogram. Këtë vit, kungulli më i madh peshon 3 herë më shumë, 637.3 kilogram. Kifer i pëlqen shumë kjo stinë e vitit, por ua lë ekspertëve kultivimin e kungujve. Ai shkon me makinë në Ohajo dhe duhen 7 burra të tjerë, një kamjon i madh dhe një vinç për të sjellë në verantën e tij kungullin monstruoz. E gjithë kjo përpjekje shoqërohet me një kosto të konsiderueshme. Por këtë Joel nuk e bën thjeshtë për kënaqësinë e lagjes. Ai angazhohet në grumbullim fondesh për fëmijët e varfër dhe të pastrehët, duke u kërkuar prindërve që pozojnë për të bërë fotografi me kostumet e ditës së Halloween-it që të dhurojnë një dollar. Për t’ia arritur këtij qëllimi nevojiten shumë njerëz, dhe i gjithë komuniteti është i gatshëm. Dhe këtë vit, si çdo vit tjetër më parë, ata ofrojnë një ambjent të kënaqshëm dhe një kauzë pozitive për komunitetin. Një traditë të ditës së Halloween-it, që është bërë më e madhe se vetë kjo ditë e kjo për arsye të një njeriu me zemër të madhe dhe me një kungull të gjigand.